CELEX: 32020D1808
Language: hu
Date: 2020-11-30 00:00:00
Title: A Bizottság (EU) 2020/1808 végrehajtási határozata (2020. november 30.) az (EU) 2019/1698 végrehajtási határozatnak az egyes csecsemő- és gyermekápolási cikkekre, gyermekbútorokra és helyhez kötött edzőkészülékekre, valamint a cigaretták tűzokozó hatására vonatkozó európai szabványok tekintetében történő módosításáról (EGT-vonatkozású szöveg)

2020.12.1.   
               
               
                  HU
               
               
                  Az Európai Unió Hivatalos Lapja
               
               
                  L 402/140
               
            
         A BIZOTTSÁG (EU) 2020/1808 VÉGREHAJTÁSI HATÁROZATA
         (2020. november 30.)
         az (EU) 2019/1698 végrehajtási határozatnak az egyes csecsemő- és gyermekápolási cikkekre, gyermekbútorokra és helyhez kötött edzőkészülékekre, valamint a cigaretták tűzokozó hatására vonatkozó európai szabványok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikke (2) bekezdésének első albekezdésére,
         mivel:
         
                     (1)
                  
                  
                     A 2001/95/EK irányelv 3. cikke (2) bekezdésének második albekezdése szerint egy terméket a vonatkozó nemzeti szabványok hatálya alá tartozó veszélyek és veszélykategóriák tekintetében biztonságosnak lehet tekinteni, ha megfelel az olyan európai szabványokat átvevő, önkéntesen alkalmazandó nemzeti szabványoknak, amelyek hivatkozási adatait a Bizottság az irányelv 4. cikkével összhangban az Európai Unió Hivatalos Lapjában közzétette.
                  
               
                     (2)
                  
                  
                     A Bizottság 2008. március 25-én elfogadta a cigarettákra vonatkozó európai szabványok által követendő tűzvédelmi előírásokról szóló 2008/264/EK határozatot. (2)
                     
                  
               
                     (3)
                  
                  
                     M/425. számú, 2008. június 27-én kelt levelével a Bizottság felkérést intézett a CEN-hez a cigarettákra vonatkozó tűzvédelmi előírásokat meghatározó európai szabványok kidolgozása érdekében. A felkérés alapján a CEN elfogadta az EN ISO 12863:2010 „A cigaretták tűzokozó hatásának értékelése szabványos vizsgálati módszerrel” szabványt, valamint annak EN ISO 12863:2010/A1:2016 módosítását. A szabvány és a módosítás hivatkozási adatait a Bizottság az (EU) 2019/1698 bizottsági végrehajtási határozattal (3) közzétette. Az EN ISO 12863:2010/A1:2016 módosítással módosított EN ISO 12863:2010 szabvány helyes és következetes alkalmazásának biztosítása, valamint egyes technikai kiigazítások bevezetése érdekében a CEN elfogadta az EN ISO 12863:2010/AC:2011 helyesbítést. Az EN ISO 12863:2010/A1:2016 módosítással módosított és az EN ISO 12863:2010/AC:2011 helyesbítéssel helyesbített EN ISO 12863:2010 szabvány megfelel a 2001/95/EK irányelvben foglalt általános biztonsági előírásnak. Ezért az EN ISO 12863:2010 szabvány és az EN ISO 12863:2010/A1:2016 módosítás hivatkozási adatai mellett az EN ISO 12863:2010/AC:2011 helyesbítés hivatkozási adatait is indokolt közzétenni az Európai Unió Hivatalos Lapjában.
                  
               
                     (4)
                  
                  
                     A Bizottság 2010. július 2-án elfogadta az újszülöttek és csecsemők alvókörnyezetében található egyes termékekre vonatkozó európai szabványok által követendő biztonsági előírásokról szóló 2010/376/EU határozatot. (4)
                     
                  
               
                     (5)
                  
                  
                     M/497. számú, 2011. október 20-án kelt levelével a Bizottság felkérést intézett a CEN-hez az alvókörnyezettel összefüggésben veszélyt (2. típusú veszélyt) képező csecsemő- és gyermekápolási cikkekre, ezen belül különösen a kiságyak matracaira, a kiságyfejvédőkre, a gyermekfüggőágyakra, a gyermektakarókra és a gyermekhálózsákokra vonatkozó biztonsági előírásokat meghatározó európai szabványok kidolgozása érdekében.
                  
               
                     (6)
                  
                  
                     Az M/497. számú felkérés alapján a CEN elfogadta az EN 16890:2017 „Gyermekbútorok. Kiságyak és gyermekágyak matracai. Biztonsági követelmények és vizsgálati módszerek” szabványt. Az EN 16890:2017 szabvány megfelel a 2001/95/EK irányelvben foglalt általános biztonsági előírásnak. Ezért hivatkozási adatait közzé kell tenni az Európai Unió Hivatalos Lapjában.
                  
               
                     (7)
                  
                  
                     A Bizottság 2010. január 6-án elfogadta a csecsemőknek és kisgyermekeknek szánt fürdőkarikákra, fürdetési segédeszközökre, fürdőkádakra és fürdőkádállványokra vonatkozó európai szabványok által követendő biztonsági előírásokról szóló 2010/9/EU határozatot. (5)
                     
                  
               
                     (8)
                  
                  
                     M/464. számú, 2010. május 3-án kelt levelében a Bizottság felkérést intézett a CEN-hez olyan európai szabványok kidolgozása érdekében, amelyek kezelik a vízbe fúlással összefüggésben veszélyt (1. típusú veszélyt) képező csecsemő- és gyermekápolási cikkekkel, ezen belül különösen a fürdőkarikákkal, a fürdetési segédeszközökkel, a fürdőkádakkal és a fürdőkádállványokkal kapcsolatos legfontosabb veszélyeket.
                  
               
                     (9)
                  
                  
                     Az M/464. számú felkérés alapján a CEN elfogadta az EN 17022:2018 „Csecsemő- és gyermekápolási cikkek. Fürdetési segédeszközök. Biztonsági követelmények és vizsgálati módszerek” szabványt. Az EN 17022:2018 szabvány megfelel a 2001/95/EK irányelvben foglalt általános biztonsági előírásnak. Ezért hivatkozási adatait közzé kell tenni az Európai Unió Hivatalos Lapjában.
                  
               
                     (10)
                  
                  
                     Az M/464. számú felkérés alapján a CEN elfogadta az EN 17072:2018 „Csecsemő- és gyermekápolási cikkek. Fürdőkádak, fürdetési segédeszközök állvánnyal vagy anélkül. Biztonsági követelmények és vizsgálati módszerek” szabványt. Az EN 17072:2018 szabvány megfelel a 2001/95/EK irányelvben foglalt általános biztonsági előírásnak. Ezért hivatkozási adatait közzé kell tenni az Európai Unió Hivatalos Lapjában.
                  
               
                     (11)
                  
                  
                     A Bizottság 2011. július 24-én elfogadta a helyhez kötött edzőkészülékekre vonatkozó európai szabványok által követendő biztonsági követelményekről szóló 2011/476/EU határozatot. (6)
                     
                  
               
                     (12)
                  
                  
                     M/506. számú, 2012. szeptember 5-én kelt levelével a Bizottság felkérést intézett a CEN-hez olyan európai szabványok kidolgozása érdekében, amelyek a biztonsági előírásoknak megfelelően kezelik a helyhez kötött edzőkészülékekkel kapcsolatos legfontosabb veszélyeket. A felkérés alapján a CEN elfogadta az EN ISO 20957-9:2016 „Helyhez kötött edzőkészülékek. 9. rész: Elliptikus pályájú edzőkészülékek kiegészítő biztonsági követelményei és vizsgálati módszerei (ISO 20957-9:2016)” szabványt, amelynek hivatkozási adatait a Bizottság az (EU) 2019/1698 végrehajtási határozattal közzétette.
                  
               
                     (13)
                  
                  
                     Az új ismeretek figyelembevételével a CEN felülvizsgálta az EN ISO 20957-9:2016 szabványt. Ennek nyomán a CEN elfogadta az EN ISO 20957-9:2016/A1:2019 „Helyhez kötött edzőkészülékek. 9. rész: Elliptikus pályájú edzőkészülékek kiegészítő biztonsági követelményei és vizsgálati módszerei. 1. módosítás (ISO 20957-9:2016/Amd 1:2019)” módosítást. Az EN ISO 20957-9:2016/A1:2019 módosítással módosított EN ISO 20957-9:2016 szabvány megfelel a 2001/95/EK irányelvben foglalt általános biztonsági előírásnak. Ezért az EN ISO 20957-9:2016 szabvány hivatkozási adatai mellett az EN ISO 20957-9:2016/A1:2019 módosítás hivatkozási adatait is indokolt közzétenni az Európai Unió Hivatalos Lapjában.
                  
               
                     (14)
                  
                  
                     A 2001/95/EK irányelv támogatása érdekében elfogadott európai szabványok hivatkozási adatai az (EU) 2019/1698 végrehajtási határozatban kerültek közzétételre. Annak érdekében, hogy a 2001/95/EK irányelv támogatása érdekében elfogadott európai szabványok hivatkozási adatai egyetlen jogi aktusban legyenek felsorolva, az érintett új szabványok, módosítások és helyesbítések hivatkozási adatait szintén az (EU) 2019/1698 végrehajtási határozatban kell közzétenni.
                  
               
                     (15)
                  
                  
                     Az (EU) 2019/1698 végrehajtási határozatot ezért ennek megfelelően módosítani kell.
                  
               
                     (16)
                  
                  
                     Az azon európai szabványokat átvevő nemzeti szabványoknak való megfelelés, amelyek hivatkozási adatai közzétételre kerültek az Európai Unió Hivatalos Lapjában, az adott nemzeti szabvány hatálya alá tartozó veszélyek és veszélykategóriák tekintetében attól a naptól fogva alapozza meg a megfelelőség vélelmét, amelyen az adott európai szabvány hivatkozási adatai közzétételre kerültek az Európai Unió Hivatalos Lapjában. Ezért e határozatnak a kihirdetése napján kell hatályba lépnie.
                  
               
                     (17)
                  
                  
                     Az e határozatban előírt intézkedések összhangban vannak a 2001/95/EK irányelvvel létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1698 végrehajtási határozat I. melléklete e határozat mellékletének megfelelően módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. november 30-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 11., 2002.1.15., 4. o.
         
         
            (2)  A Bizottság 2008/264/EK határozata (2008. március 25.) a 2001/95/EK európai parlamenti és tanácsi irányelv értelmében a cigarettákra vonatkozó európai szabványok által követendő tűzvédelmi előírásokról (HL L 83., 2008.3.26., 35. o.).
         
            (3)  A Bizottság (EU) 2019/1698 végrehajtási határozata (2019. október 9.) az általános termékbiztonságról szóló 2001/95/EK európai parlamenti és tanácsi irányelv támogatása érdekében a termékek területén kidolgozott európai szabványokról (HL L 259., 2019.10.10., 65. o.).
         
            (4)  A Bizottság 2010/376/EU határozata (2010. július 2.) a 2001/95/EK európai parlamenti és tanácsi irányelv értelmében az újszülöttek és csecsemők alvókörnyezetében található egyes termékekre vonatkozó európai szabványok által követendő biztonsági előírásokról (HL L 170., 2010.7.6., 39. o.).
         
            (5)  A Bizottság 2010/9/EU határozata (2010. január 6.) a 2001/95/EK európai parlamenti és tanácsi irányelvnek megfelelően a csecsemőknek és kisgyermekeknek szánt fürdőkarikákra, fürdetési segédeszközökre, fürdőkádakra és fürdőkádállványokra vonatkozó európai szabványok által követendő biztonsági előírásokról (HL L 3., 2010.1.7., 23. o.).
         
            (6)  A Bizottság 2011/476/EU határozata (2011. július 27.) a 2001/95/EK európai parlamenti és tanácsi irányelvnek megfelelően a helyhez kötött edzőkészülékekre vonatkozó európai szabványok által követendő biztonsági követelményekről (HL L 196., 2011.7.28., 16. o.).
      
      
         
            MELLÉKLET
            Az (EU) 2019/1698 végrehajtási határozat I. melléklete a következőképpen módosul:
            
                        1.
                     
                     
                        A 37. sor helyébe a következő szöveg lép:
                        
                                    „37.
                                 
                                 
                                    EN ISO 12863:2010
                                    A cigaretták tűzokozó hatásának értékelése szabványos vizsgálati módszerrel (ISO 12863:2010)
                                    EN ISO 12863:2010/AC:2011
                                    EN ISO 12863:2010/A1:2016”
                                 
                              
                  
                        2.
                     
                     
                        A melléklet a következő 52a., 52b. és 52c. sorral egészül ki:
                        
                                    „52a.
                                 
                                 
                                    EN 16890:2017
                                    Gyermekbútorok. Kiságyak és gyermekágyak matracai. Biztonsági követelmények és vizsgálati módszerek
                                 
                              
                                    52b.
                                 
                                 
                                    EN 17022:2018
                                    Csecsemő- és gyermekápolási cikkek. Fürdetési segédeszközök. Biztonsági követelmények és vizsgálati módszerek
                                 
                              
                                    52c.
                                 
                                 
                                    EN 17072:2018
                                    Csecsemő- és gyermekápolási cikkek. Fürdőkádak, fürdetési segédeszközök állvánnyal vagy anélkül. Biztonsági követelmények és vizsgálati módszerek”
                                 
                              
                  
                        3.
                     
                     
                        Az 57. sor helyébe a következő szöveg lép:
                        
                                    „57.
                                 
                                 
                                    EN ISO 20957-9:2016
                                    Helyhez kötött edzőkészülékek. 9. rész: Elliptikus pályájú edzőkészülékek kiegészítő biztonsági követelményei és vizsgálati módszerei (ISO 20957-9:2016)
                                    EN ISO 20957-9:2016/A1:2019”